Ureung Iseulam di Amerika Demo Wahabi Saudi u Meuligoe Donald Trump - NASAJA BERITA\nHome › amerika serikat › demo › donald trump › ilhan omar › nasaja › protes\nUreung Iseulam di Amerika Demo Wahabi Saudi u Meuligoe Donald Trump\nNasaja Berita - Washinton DC, Ureng islam ban sigom donya yang na di america ka demo Wahabi untuk Puga eulayi kuburan Baqie di Madinah. Lheuh sembahyang jeumeu’at neukiraju kana pengumuman untuk jak demo bak Gedung puteh. Ulon tuan nibak uro nyan pas that na di Washinton DC bak seumijid seubab na kunjongan keluarga, kakeuh lam minggu nyan na lam kawan ureung demo. Hai meunyoe geutanyo sit ka biasa lam nanggroe demo keun galak teuh ta jak ikot peu lom bak geu peuget pengumuman lee Teungku imum bak mik seumeujid.\n“Uroe nyoe uroe mita rahmat dan syeufa’at nibak nabi dan ahli wareh nabi, karena di keubon syuruga Jannah al baqie. Sinan na kuburan Fatimah azzahra, sinyak neuh di Nabi nyang that neu gaseh dan ubee na asoe syuruga mandum sinan. Jinoe hana lee tanda supoe kubu, ka abeh di reuloh le wahabi paleh nyan neukiraju. Nyoe ta tuntut awak nyan di puga keulayi makam di Madinah dan beu di brie idin tanyoe jak ziarah kubu dan ta meudoa bak kubu endatu tanyoe.“ Nyan ban pidato Tgk imum lheuh jeumu’at.\nKamoe peu mupreh teuman lom, teubit seumijid, langsong cok bendera jak demo laju rame-rame. Kebutulan ulon na aneuk mit sajan, hana lon mat bendera, lon ba aneuk mit.\nLam orasi demo geudong lah perwakilan dari padup padup boh Leumbaga iseulam dii Amerika. Geu peugah le Tgk imum lam saboh orasi nyang bahwa ideologi Wahabi Saudi nyan bijeh nyang meuevolusi jeut keu organisasi teroris lage ISIS, Boko Haram, Taliban, Al-Qaeda, dll. Topik nyang ureng nyo tuntut na keuh termasuk diskriminasi ulama. Dan pemerintah saudi beu j peulheuh ulama nyang ka abeh ji drop sideh. Dan masalah hak asasi manusia dan masalah hak ureung inong, beu jeulaih lagee meu ato lam syariat iseulam nyang khaffah.\nPeulisi meuputa-puta lheuh lam kawan, ji peuaman ureung, bek sampe karu. Teuman nyang glie teuh, di ateuh geudong nyan sniper, awak teumiimbak lam supot, cukup that jai jih. Tapi demokrasi udep that disinoe. Meuseu neu keuneuk kalon demo, neu peu udep laju vidio bak gugel. Meunyoe vidio nyang lon cok nyan keu contoh sagai. Bak phon trok u lakosi seugolom na ureung peugah haba ateuh panggong. Nyan ban kiraju.\nSinoe neu klik neu nonton Video ata Abu West\nMenyoe na ureng tanyong peu ile Jannah al Baqee, meunoe neu jaweub, Nyang bahwa Baqee atawa baqi nyan nakeuh kuburan terkenal nyang ji thee meusyeuhu di Madinah, teumpat keluarga Nabi Muhammad geu seumiyup atawa geumakamkan. Arab Saudi ka abeh ji peu hancoe dum kuburan. Karap 95% dari situs warisan nyang na di nanggroe lahe Islam, Makkah ngon Madinah. Awak ikot ideologi Wahhabi ekstremis pih ka abeh di peuancoe kuil-kuil agama laen, termasuk Makam Nabi Yunus di Mosul, Irak, dan Patung Buddha di Afghanistan.\nLam padup uroe nyoe si Ilhan omar, wanita muslim nyang lewat jeut keu senator America ji tuntut lam dewan senat, untuk bek lee peubloe beude amerika keu Arab Saudi. Seubab beude dan senjata nyan di pakek untuk timbak ureung nyang hana salah, Nyan jeulaih meulanggar HAM.\nNyo link berita proteh ilhan omar keu Saudi Arabia dan pemerintah Trump\nSeudangkan Arab Saudi jitudoh ilhan omar nyang seucara jih nyan Senator Amerika sebagai jaringan Ikhwanul Muslim Somalia yang pinah u Amerika. Tapi Apa Trump tetap haba droe geuh geu meu syedara habeh ngen keluarga kerajaan Saud karena saling menguntungankan lam masalah minyeuk dan lapangan udara j po peusawat tempur di kawasan Nanggroe Arab Timur Tengah. Jadi hana ta leumah lom soe yang menang kali nyoe lam ha peulitek pikee keu Timteng. Asai bek sampe prang mantong. Meunyoe meudawa, hambo ju ube ek, ukuran beu meukuboh-kuboh ie bah keuh mandum. Nasaja kiraju.\nAbu West meulapor langsong dari Amerika Serikat.\n0 Response to "Ureung Iseulam di Amerika Demo Wahabi Saudi u Meuligoe Donald Trump"